นักดนตรี

**แดเนียล โรเซนเฟลด์** (อังกฤษ: Daniel Rosenfeld ; เกิด 9 พฤษภาคม พ.ศ. 2532 ) เป็นที่รู้จักกันดีในชื่อวงการดนตรีของเขา **C418** (อ่านว่า "ซีโฟร์เอททีน")  เป็นนักดนตรี โปรดิวเซอร์ และวิศวกรเสียงชาวเยอรมัน รู้จักกันดีในฐานะนักแต่งดนตรีและเสียงให้กับวิดีโอเกมแซนด์บ็อกซ์ ไมน์คราฟต์ เขายังแต่งและควบคุมดนตรีธีมของ *บียอน สเตรนเจอร์ ธิงส์* และเพลงประกอบสำหรับ *คุกกี คลิกเกอร์* ที่วางจำหน่ายบนสตีม  เขายังเป็นดีเจให้กับวงร็อคอเมริกัน อะนามานากูชี

ชีวิตและอาชีพการงาน
-------------------

โรเซนเฟลด์เกิดที่ประเทศเยอรมนีตะวันออกในปี ค.ศ. 1989 พ่อของเขามีเชื้อสายเยอรมันที่เกิดในสหภาพโซเวียตซึ่งทำงานเป็นช่างทอง ส่วนแม่ของเขาเป็นชาวเยอรมัน เขาเรียนรู้วิธีสร้างเพลงจาก ซชิซึมแทร็กเกอร์ เวอร์ชันแรก ๆ ( ตัวโคลนยอดนิยมของ อิมพอลซ์แทร็กเกอร์ ) และ อะบลีทอนไลฟ์ในช่วงต้นทศวรรษ 2000 ซึ่งทั้งสองเป็นเครื่องมือพื้นฐานในเวลานั้น แฮร์รี โรเซนเฟลด์ น้องชายของเขาเป็นผู้แนะนำให้เขารู้จักการแต่งเพลงผ่านอะบลีทอนไลฟ์  พี่ชายของเขายังเป็นที่รู้จักในชื่อ C818 ซึ่งเขาเลือกชื่อ C418 โดยกล่าวว่าชื่อนี้ "คลุมเครือและไม่ได้มีความหมายนัยอะไรซ่อนไว้เลย" 

ในช่วงต้นปี ค.ศ. 2009 โรเซนเฟลด์เริ่มร่วมมือกับ มาร์คุส "น็อชต์" แพร์ช็อน ผู้สร้างเกมไมน์คราฟต์ ผ่านทางฟอรัมอินเทอร์เน็ตที่ชื่อว่า ทีไอจีซอร์ซ โรเซนเฟลด์รับผิดชอบการทำเสียงประกอบและดนตรีในวิดีโอเกม*ไมน์คราฟต์* ที่กำลังดำเนินการอยู่ของแพร์ช็อน ซาวด์เอนจินในเกมที่ทำจาก ภาษาจาวา ที่เพิ่งพัฒนานั้นยังไม่ดีนัก ดังนั้นโรเซนเฟลด์จึงต้องมีความคิดสร้างสรรค์ในการสร้างเสียงประกอบและดนตรี 

เมื่อวันที่ 9 พฤศจิกายน ค.ศ. 2013 โรเซนเฟลด์ ได้ปล่อยอัลบั้มชุดที่สองของเพลงประกอบอย่างเป็นทางการสำหรับไมน์คราฟต์ชื่อ *ไมน์คราฟต์ - วอลูมเบตา* เพลงใหม่หลายเพลงถูกเพิ่มเข้าไปในเกมซึ่งเพิ่งสร้างหลังจากเพลงชุดแรก คือ เนเธอร์ หรือ ดิเอน  ในปี ค.ศ. 2020 ซาวด์แทร็กได้รับการเผยแพร่ในรูปแบบแผ่นเสียงกับ โกสต์ลีอินเตอร์เนชันแนล  และการพิมพ์ซ้ำของ *ไมน์คราฟต์ - วอลูมอัลฟา* ที่วางจำหน่ายจริงก็ได้รับการปล่อยตัวเช่นกัน การเปิดตัว *วอลูมเบตา* ประกอบด้วยอัลบั้มดับเบิลซีดี และแผ่นเสียงไวนิล  ซึ่งในตอนแรกได้จำหน่ายเฉพาะในทวีปยุโรป และต่อมาถูกได้เผยแพร่ต่อทั่วโลก

แพร์ช็อนและโรเซนเฟลด์ ทำงานร่วมกันอีกครั้งหลังจากไมน์คราฟต์ได้ประสบความสำเร็จ ในการสร้างเกมใหม่ชื่อ *0x10 เกมดังกล่าวไม่เคยวางจำหน่าย โดยแพร์ช็อน จะหยุดการพัฒนาอย่างไม่มีกำหนดในเดือนสิงหาคม ค.ศ. 2013*

ต่อมาในปี ค.ศ. 2015 เพลงประกอบ *ไมน์คราฟต์ - วอลูมอัลฟา* ได้รับการเผยแพร่ในรูปแบบทางกายภาพบน โกสต์ลีอินเตอร์เนชันแนล การเปิดตัวครั้งนี้ประกอบด้วยอัลบั้มฉบับซีดีปกติ, ฉบับไวนิลซึ่งมาพร้อมกับรหัสสำหรับสำเนาดิจิทัลของอัลบั้ม และอัลบั้มฉบับจำกัดพิมพ์บนไวนิลโปร่งแสงสีเขียว 

หลังจากการอัปเดต ไมน์คราฟต์ "อัปเดตอควาติก" ในปี ค.ศ. 2018 เพลงใหม่ 3 เพลงถูกเพิ่มเข้าไปในเกม อาทิ "ดรากอนฟิช", "ชูนิจิ", "แอกซ์โซลอตล์" - เผยแพร่โดย โรเซนเฟลด์ ในวันที่ 9 สิงหาคม 10 พฤศจิกายน และ 12 ธันวาคม 2018 ตามลำดับบน สปอติฟาย ในรูปแบบซิงเกิล ทั้งหมดจะถูกรวมไว้ในอัลบั้มที่สาม โรเซนเฟลด์กล่าวยืนยันในทวิตเตอร์

ผลงานเสียง
----------

* *ไลฟ์เชนจิงโมเมนต์ซีมไมเนอร์อินพิกเจอร์ส* (2010)
* *ไมน์คราฟต์ - วอลูมอัลฟา* (2011)
* *72 มินิตส์ออฟเฟม* (2011)
* *วัน* (2012)
* ไมน์คราฟต์ - วอลูมเบตา (2013)
* *148* (2015)
* *ดีฟ* (2017)
* *เอ็กซ์เคอร์ชันส์* (2018)

ผลงานเชิงภาพยนตร์
-----------------

| ปี | ชื่อ | อำนวยการการสร้าง | ประเภท |
| --- | --- | --- | --- |
| 2555 | *ไมน์คราฟต์ : เดอะสตอรีออฟโมแจง* | พอล โอเวนส์ | สารคดี  |
| 2560 | บียอนสเตรนเจอร์ธิงส์ | ไมเคิล เดมป์ซีย์ | ซีรีส์โทรทัศน์ |
|

อ้างอิง
-------

1. ↑  Muggs, Joe (6 September 2018). "With "Excursions," C418 Moves On From "Minecraft" and Into Original Compositions". *Bandcamp Daily*.
2. ↑  Stuart, Keith (7 November 2014). ""How Daniel Rosenfeld wrote Minecraft's music"". *The Guardian*. เก็บจากแหล่งเดิมเมื่อ 16 June 2018. สืบค้นเมื่อ 14 December 2016.
3. ↑  "C418 – Minecraft Volume Alpha Release Page". *Ghostly.com*. คลังข้อมูลเก่าเก็บจากแหล่งเดิมเมื่อ 29 มิถุนายน 2015. สืบค้นเมื่อ 5 มกราคม 2017.
4. 1 2  "Minecon 2012 – The Music of Minecraft & Minecraft Documentary at 0:27". YouTube. 2012-11-28. เก็บจากแหล่งเดิมเมื่อ 27 November 2018. สืบค้นเมื่อ 2017-01-05.
5. ↑  Prescott, Shaun (2021-08-09). "Cookie Clicker is coming to Steam". *PC Gamer* (ภาษาอังกฤษ). สืบค้นเมื่อ 2022-05-29.
6. ↑  "Anamanaguchi - Scott Pilgrim VS The World The Game Soundtrack: The Tour @ Emo's Austin - Mar 13". *Front Gate Tickets* (ภาษาอังกฤษ). สืบค้นเมื่อ 2022-10-31.
7. ↑  BebopVox. "C418 INTERVIEW, Minecraft Music & Sound Composer". *YouTube*. เก็บจากแหล่งเดิมเมื่อ 15 February 2019. สืบค้นเมื่อ 26 March 2018.
8. ↑  "*Minecraft* Volume Beta on Bandcamp". 9 November 2013. เก็บจากแหล่งเดิมเมื่อ 9 November 2013. สืบค้นเมื่อ 9 November 2013.
9. ↑  "Minecraft Volume Beta". *ghostly.com* (ภาษาอังกฤษ). เก็บจากแหล่งเดิมเมื่อ 13 March 2021. สืบค้นเมื่อ 2021-05-01.
10. ↑  "Minecraft - Volume Beta, by C418". *C418*. เก็บจากแหล่งเดิมเมื่อ 11 July 2018. สืบค้นเมื่อ 2021-05-01.
11. ↑  "C418 Bandcamp". เก็บจากแหล่งเดิมเมื่อ 26 July 2018. สืบค้นเมื่อ 25 April 2020.
12. ↑  2 Player Productions. "Minecraft: The Story of Mojang". เก็บจากแหล่งเดิมเมื่อ 10 April 2018. สืบค้นเมื่อ 13 April 2018.

แหล่งข้อมูลอื่น
---------------

 วิกิมีเดียคอมมอนส์มีสื่อเกี่ยวกับ Daniel Rosenfeld

* เว็บไซต์ทางการ
* Daniel Rosenfeld ที่อินเทอร์เน็ตมูวีเดตาเบส

แม่แบบ:Mojang

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* ISNI
	+ 1
* VIAF
	+ 1
	+ 2
* เวิลด์แคต

 |
| หอสมุดแห่งชาติ | 
* เยอรมนี
* เช็กเกีย
	+ 2

 |
| อื่น ๆ | 
* มิวสิกเบรนซ์ ศิลปิน
	+ 2

 |